Heidler aloitti yleisurheilun 14-vuotiaana ja on keskittynyt moukariin vuodesta 1998. Vuonna 2000 hän karsiutui Santiago de Chilen nuorten MM-kisoissa tuloksella 52,18. Seuraavana vuonna Heidler oli yhdeksäs saman ikäluokan EM-kilpailuissa. Vuonna 2002 hän karsiutui Kingstonin nuorten MM-kisoissa tuloksella 53,82. Pariisin MM-kisoissa 2003 Heidler oli 11:s tuloksella 65,81. Hän oli samana vuonna neljäs alle 23-vuotiaiden EM-kilpailuissa.